Աբդուլ Ռազակ

Աբդուլ Ռազակ (, ), իվուարցի ֆուտբոլիստ, «Գյոտեբորգ» ակումբի կիսապաշտպան։ Նախկինում հանդես է եկել Կոտ դ'Իվուարի ազգային հավաքականում։

Կենսագրություն 
Աբդուլ Ռազակը ծնվել է 1992 թվականի նոյեմբերի 11-ին Կոտ դ'Իվուարում։ Նա Կոտ դ'Իվուարի «Միմոզա» ակումբի սան  է։

Ակումբային կարիերա 
Աբդուլ Ռազակը «Քրիսթալ Փելասից» հեռանալուց հետո 2010 թվականին միացել է «Մանչեսթեր Սիթի» ակումբի երիտասարդական կազմին։ Երիտասարդական կազմում իր նորամուտը կատարելուց հետո նրան սպասում էր անակնկալ՝ Դավիթ Սիլվայի փոխարեն մասնակցելու «Վեսթ Բրոմվիչ Ալբիոն» ակումբի դեմ մրցավեճին։ Երեք օր անց «Մանչեսթեր Սիթիի» երիտասարդական թիմի կազմում Ռազակն ստացել է  կարմիր քարտ։

Երկրորդ խաղը «Մանչեսթեր Սիթիի» կազմում Ռազակն անցկացրել է «Ուիգան Ատլետիկ» ակումբի դեմ՝ փոխարինելով Յայա Տուրեին խաղի 80-րդ րոպեին։ Հիմնական կազմում իր առաջին խաղն Աբդուլն անցկացրել է 2011 թվականի սեպտեմբերի 21-ին՝ Անգլիայի Լիգայի գավաթի խաղարկության երրորդ տուրի շրջանակներում մասնակցելով «Բիրմինգհեմ Սիթիի» դեմ մրցավեճին։ Նա այդ խաղի ժամանակ խաղադաշտում եղել է 86 րոպե, ինչից հետո նրա փոխարեն խաղադաշտ է դուրս եկել Լուկա Սկապուցին։ Այդ մրցաշարի չորրորդ տուրի հանդիպումը նույնպես իվուարցին սկսել է թիմի մեկնարկային կազմում, սակայն հանդիպման 58-րդ րոպեին նրան փոխարինել է Ջեյմս Միլները։

2011 թվականի հոկտեմբերի 28-ին Ռազակը վարձավճարային հիմունքներով տեղափոխվել է «Պորտսմութ» ակումբի կազմ մեկ տարի ժամկետով։ Նա կատարել է իր նորամուտը ակումբ տեղափոխվելու հաջորդ օրը՝ մասնակցելով «Դերբի Կաունտի» ակումբի դեմ խաղին, որում իր թիմը պարտվել է 3:1 հաշվով։ Մեկ ամսում անցկացնելուվ երեք խաղ՝ Ռազակը վերադարձել է «Մանչեսթեր Սիթի»։

2012 թվականի փետրվարի 17-ին Աբդուլ Ռազակը և Գայ Ասուլինը վարձավճարային հիմունքներով տեղափոխվել են Առաջին լիգայի «Բրայթոն ընդ Հոուվ Ալբիոն» ակումբ։ Փետրվարի 22-ին Ռազակը կատարել է իր նորամուտը նոր ակումբի կազմում՝ մասնակցելով «Հալ Սիթիի» դեմ մրցավեճին։ Խաղի 77-րդ րոպեին նրան փոխարինել է Ասուլինը։ Երբ «Բրայթոնի» հիմնական կիսապաշտպան Գարի Դիկերը ապաքինվել է վնասվածքից հետո, ակումբի ղեկավարությունը նպատակահարմար է գտել բավական սահմանափակել Ռազակի խաղաժամանակը, այդ պատճառով էլ իվուարցին  որոշել է վերադառնալ «Մանչեսթեր Սիթիի» կազմ։

2012 թվականի սեպտեմբերին Աբդուլ Ռազակը վարձավարային հիմունքներով եռամսյա պայմանագիր է կնքել «Չառլտոն» ակումբի հետ։ Հոկտեմբերի վերջին «Մանչեսթեր Սիթին» վարձավճարից ետ է կանչել Ռազակին։ Վերջինս Չեմիպիոնշիպում հանդես եկող «Չառլտոն» ակումբի կազմում անցկացրած երկու ամսվա ընթացքում մասնակցել է ընդամենը երկու խաղի։

2013 թվականի ամռանը՝ տրանսֆերային պատուհանի փակումից անմիջապես առաջ, Մախաչկալայի «Անժի» ակումբը համալրել է իր կազմը Աբդուլ Ռազակով։ Նույն թվականի հոկտեմբերի 17-ին կնքվել է լիաժեք պայմանագիր, որի մանրամասներն անհայտ են։

2014 թվականի հունվարի 28-ին ակումբի գլխավոր մարզիչ Գաջի Գաջիևը հայտարարել է, որ Ադելեյեն, Դեմիդովը և Ռազակը ներկայացվել են տրանսֆերի։

2014 թվականի  հունվարի 30-ին «մրճահարները» պայմանագիր են կնքել իվուարցի կիսապաշտպանի հետ։ Սակայն նոր ակումբի կազմում Ռազակը ոչ մի խաղի չի մասնակցել ու ոչ մի անգամ չի ընդգրկվել հայտացուցակում, և որոշ ժամանակ անց հեռացել է ակումբի կազմից։ Նույն թվականի օգոստոսի կեսերին «Անժիում»  իր նախկին ակումբակից Այոդելե Ադելեյեի հետ միասին տեղափոխվել է հունական ՕՖԻ (Հերակլիոն) ակումբ։

2016 թվականի փետրվարին Աբդուլ Ռազակը Սոմալիից Իսլամ Ֆերուզի հետ միասին դիտումների է մասնակցել ղազախական «Ակտոբե» ակումբում։ Սակայն մեկ մարզում անցկացնելուց հետո ֆուտբոլիստները հանկարծակի հեռացել են այն հյուրանոցից, որտեղ բնակվում էր թիմը։ Դա բազմաթիվ սարկաստիկ մեկնաբանությունների տեղիք է տվել համացանցում։

Ձեռքբերումներ
 «Մանչեսթեր Սիթի»
 Անգլիայի առաջնություն (1) – 2012
 Անգլիայի գավաթի դարփնեկիր (1) – 2010/2011

Ծանոթագրություններ

Արտաքին հղումներ 
 
 
 
 
 

Կոտ դ'Իվուարի ֆուտբոլիստներ
Անժիի ֆուտբոլիստներ
Մանչեսթեր Սիթիի ֆուտբոլիստներ
Կոտ դ'Իվուարի հավաքականի ֆուտբոլիստներ
Անգլիական ֆուտբոլի լիգայի խաղացողներ
Բրայթոն ընդ Հոուվ Ալբիոնի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ
Անգլիայի լեգեոներ ֆուտբոլիստներ
Ռուսաստանի Պրեմիեր Լիգայի խաղացողներ